
Ministru kabineta rīkojums Nr. 185
Rīgā 2025. gada 1. aprīlī (prot. Nr. 13 20. §)
Par valsts līdzdalības saglabāšanu valsts sabiedrībā ar ierobežotu atbildību "Traumatoloģijas un ortopēdijas slimnīca" un vispārējo stratēģisko mērķi
Pamatojoties uz Publiskas personas kapitāla daļu un kapitālsabiedrību pārvaldības likuma 4. un 7. pantu un Valsts pārvaldes iekārtas likuma 88. panta pirmās daļas 1. un 2. punktu:
· 1. Saglabāt valsts līdzdalību valsts sabiedrībā ar ierobežotu atbildību "Traumatoloģijas un ortopēdijas slimnīca" (reģistrācijas Nr. 40003410729). 
· 2. Noteikt valsts sabiedrības ar ierobežotu atbildību "Traumatoloģijas un ortopēdijas slimnīca" vispārējo stratēģisko mērķi – saglabāt, uzlabot un atjaunot iedzīvotāju veselību, nodrošinot kvalitatīvu, efektīvu un pieejamu neatliekamās un plānveida medicīniskās palīdzības, kā arī terciārās veselības aprūpes pakalpojumu sniegšanu traumatoloģijā un ortopēdijā Latvijas iedzīvotājiem, vienlaikus nodrošinot klīnisko bāzi ārstniecības personu izglītībai un veicinot zinātnes un pētniecības attīstību.
· 3. Atzīt par spēku zaudējušu Ministru kabineta 2019. gada 11. jūnija rīkojumu Nr. 284 "Par valsts sabiedrības ar ierobežotu atbildību "Traumatoloģijas un ortopēdijas slimnīca" stratēģisko mērķi" (Latvijas Vēstnesis, 2019, 119. nr.).

	Ministru prezidente
	(paraksts*)
	E. Siliņa

	Veselības ministra vietā - tieslietu ministre
	(paraksts**)
	I. Lībiņa-Egnere


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

